Quum complura memoratu digniora in Elatinis nostratibus observare 

 mihi contigisset, totius illarum plantularum niinis diu neglectarum 

 familiae Monographiam claborare mecum statui, cuius mox propositi 

 socium et collaboratorem strenuissimum, amicissimum Regel nactus 

 sum. Coniunctis igitur viribus perscrutavimus collectiones et Beroli- 

 nenses et externas ditissimas, inter quas gratissimo, quo par est animo: 

 herbarium regium, cellectiones virörum doctissimorum: Kunth, 

 Lucae, Bauer, AI. Braun, Zey her nominamus; observationesque 

 nostras cum iis, quae in commentationibus, scriptis periodicis librisque 

 diversissimis propositum nostrum spectantia ab auctoribus dicta erant, 

 in Elatinearum revisionem criticam combinavimus. 



Quum in medio labore versaremur, apparuit inter commentatio- 

 nes ad celebranda quinquagesima societatis botanicae ratisbonnensis 

 nalalitia editas tractatus clarissimi Fenzl (Darstellung und Erläute- 

 rung vier minder bekannter u.s.iv. Pflanzengattungen etc.) cui inde 

 a pag. 179 usque ad pag. 183 (additamenta pag. 269) adnotatio sub- 

 nexa est, in qua de Elalinarum et Bergiarum difFerentia generica ube- 

 rius disserit, conspectumque specierum hucusque cognitarum addit. 

 Quamquam nonnulla, in quae et ipsi incideramus (e. gr. Cryptae, 

 Merimeae, Lancretiae genera delenda esse) hic egregie exponuntur, 

 nobisque ita prioritatis laus casu quodam erepta est, tarnen, quum spe- 

 cierum, quarum ille synonymiam extricavit et emendavit, criticae et 

 accuratae descriptiones iconibus illustratae desiderari viderentur, nos 



